cyanic-selkie/wikianc huggingface dataset:
Vitenskapsteori
Demarkasjonsproblemet
Skillet mellom vitenskap og ikke-vitenskap kalles demarkasjonsproblemet. Er f.eks. psykoanalyse vitenskap, inflasjonsteorien, eller makroøkonomi? Karl Popper mente dette var vitenskapens mest sentrale spørsmål, mens andre har ansett problemet som uløselig eller uinteressant.
Aristoteles (384–322 f.kr.) mente at vitenskap måtte handle om årsaker, måtte kunne demonstreres logisk og må ha observerbar sikkerhet.
Tidlige logiske positivister mente at vitenskap var observerbar mens ikke-viten ikke kunne observeres og var "meningsløs" metafysikk. Popper mente at falsifiserbarhet var vitenskapens sentrale egenskap, og at det som kan motbevises (i prinsippet), men ennå ikke er motbevist er vitenskap.
Thomas Kuhn (1922-1996) delte vitenskap inn i normal vitenskap og ekstraordinær vitenskap. Normal vitenskap følger vitenskapelig metode, og bygger sakte kunnskap lag på lag. Ekstraordinær vitenskap fører til et paradigmeskift og revolusjonerer vitenskapen slik at tidligere teorier og resultater må tolkes på nytt.
Paul R. Thagard (1951-) lanserte to prinsipper for ikke-vitenskap:
Larry Laudan (1941-) mente at det var bedre å begrunne rasjonalitet med fremgang enn fremgang med rasjonalitet. Filosofien har, hevder Laudan, ikke "levert varene" i forhold til demarkasjonsproblemet. Forskere bør godta de teoriene som løser flest problemer, men følge den vitenskapstradisjonen som er mest suksessrik. Laudan vektla at Kuhns paradigmeskifter ikke kom på alle fagområder samtidig, og hvorvidt en overbevisning er velfundert er et praktisk og filosofisk spørsmål mer enn det er vitenskapelig. Skillet mellom vitenskap og ikke-vitenskap er ifølge Laudan et pseudo-problem, og fokus burde være på hva som er velbegrunnet og ikke. Begreper som "pseudo-vitenskap" eller "uvitenskapelig" mente han passet bedre som retorikk for politikere og skotske vitenskaps-sosiologer enn for empiriske forskere.
Historiker Michael D. Gordin (1974-) har uttalt at studenter får så mye undervisning om vitenskap at "myten om en klar demarkasjonslinje er essensiell".
Induksjonsproblemet
Induksjonsproblemet er problemet med å begrunne gyldigheten og demonstrere det fornuftige grunnlaget for å trekke generelle slutninger basert på individuelle observasjoner (induksjon). Ved bruk av induksjon kan observasjoner omgjøres til generelle lover, f.eks. som at: "Alle svaner er hvite", på bakgrunn av at alle en har møtt bare har sett hvite svaner. Induksjon forutsetter også at slik det har vært til nå vil det også fortsette å være.
Induksjon som metode er avgjørende for hverdaglige beslutninger og for vitenskapelig tenking.
David Hume belyste dette problemet og mente det var uløselig. Prinsippet om at naturen er uniform og forutsigbar kan ikke bevises ved utledning (deduksjon) men heller ikke induktivt via observasjon. Induktive slutninger må enten være rasjonelle eller være fantasi, og dersom naturens forutsigbarhet ikke kan forklares rasjonelt, må generelle slutninger være fantasi, eller vaner. Utfordringen var, ifølge Hume, å skille gode indiktive vaner fra dårlige og upålitelige vaner. "Humes gaffel" skilte mellom det analytiske, idéene som kan skille sannhet fra løgn, men ikke si noe om virkeligheten, og det syntetiske, observasjoner som kan si noe om virkeligheten, men ikke om noe er sant.
Bertrand Russell (1872-1970) illustrerte problemet med induksjon ved å tenke på en bonde som hver dag gir hønene sine mat, og de kommer i visshet om at de får mat. En dag vil bonden likevel vri nakken om på høna - og bevise for hønene at et mer nyansert syn på naturens forutsigbarhet hadde vært nyttig.
Rudolf Carnap (1891-1970) mente at forskjellige induktive fremgangsmåter ville virke klargjørerende. Carnap var opptatt av sannsynlighet, og var viktig for logisk positivisme som filosofisk retning, der verifiserbarhet ble ansett som svært viktig.
Den amerikanske filosofen Nelson Goodman (1906-1998) introduserte forutsigelsen "grue" som en egenskap til noe som er grønt men bytter farge til blå. Han framsatte to hypoteser: Begge hypotesene støttes av funn av grønne smaragder, og bekreftes av de samme dataene, selv om resultatet etter tiden t er helt forskjellig.
Vitenskap bruker ikke induksjon, mente Karl Popper (1902-1994), men baserer seg på hypoteser og kritikk. I stedet for å lete etter bevis må vitenskapen lete etter feil. I The Logic of Scientific Discovery sier Popper: "Det beste vi kan si om en hypotese er at til nå har den klart å vise sin verdi, og at den har vært mer vellykket enn andre hypoteser, selv om, i prinsippet, deen aldri kan rettferdiggjøres, bekreftes eller vises sannsynlig." Popper mente at først må man finne ut om en teori er sann, basert på empiriske bevis, og deretter må man rettferdiggjøre at denne teorien er bedre enn andre teorier som støttes av de samme bevisene. Begge disse er ifølge Popper uløselige.
Normativ vitenskapsteori
Man kan også dele inn vitenskapsteorien i deskriptiv og normativ vitenskapsteori.
Normativ vitenskapsteori handler om hvordan forskere bør gå frem for å oppnå vitenskapelig fremskritt. En av de mest betydningsfulle vitenskapsfilosofene var Karl Popper, hvis kritiske rasjonalisme danner grunnlaget for forskningen i mange vitenskaper, spesielt de nomotetiske naturvitenskapene.
Deskriptiv vitenskapsteori
Deskriptiv vitenskapsteori undersøker man hvordan vitenskapelige oppdagelser faktisk ble gjort, vil man oppdage at metodene som ble brukt ikke alltid er sammenfallende med den normative vitenskapsteoriens «anbefalinger». Her står f.eks. Thomas Kuhns beskrivelser av paradigmeskifter sentralt.
Genève-psalteret
Genève-psalteret (eller Hugenottpsalteret) er en serie sangbøker som omfatter hele Salmenes bok fra Det gamle testamente oversatt til fransk språk.
Samlingen stammer fra den tidlige reformasjonen og kom til på initiativ av reformatoren Jean Calvin. Han var av den oppfatning at det bare var guds ord som dugde i gudstjenesten, og tok beslutningen om at tekstgrunnlaget skulle hentes fra Salmenes bok. Den lyriske oversettingen overlot han til dikteren Clément Marot, og etter Marots død i 1544 til Théodore de Bèze.
Komponistene av salmemelodiene i psalteret er identifisert som Guillaume Franc, Louis Bourgeois og Pierre Davantès. Det egentlige Genève-psalter ble gitt ut i endelig form i 1562, og er den første franskspråklige samlingen som omfattet hele Salmenes bok på diktform.
Haruka Ueda
Haruka Ueda (født 27. april 1988) er en japansk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok bronse på 100 meter medley stafett.
J2ME
Kombinasjonen av WAP (Wireless Application Protocol) og Java-teknologi gir dem en ideell løsing for mobilbrukere som ønsker interaktive tjenester. I våre dager har trådløse tjenester bygget på Java-teknologi blitt tatt i bruk over hele verden.
Bonaires flagg
Bonaires flagg har fargene gult, sort, rødt, hvitt og blått. Plasseringen av farger og symboler er fastlagt etter matematiske forhold.
Symbolikk
Flaggets «ring» forestiller et kompass og viser til at Bonaires innbyggere er gode sjøfolk og fiskere. På ringen er fire likesidede trekanter plassert. Disse symboliserer at alle mennesker er like mye verd, uansett om de kommer fra nord, øst, sør eller vest. Uansett hvor man hadde vokst opp på øyen, alle var like mye verd.
Hvitt står for fred og internasjonalisme.
Sjøen med sine høye bølger utgjør den blå delen av flagget, som også symboliserer bonaireanenes mot. Under den annen verdenskrig deltok mange som sjøfolk for å holde oljetransporten fra Venezuela i gang. Av disse døde ca. 80% etter at skipene de var ombord på hadde blitt torpedert av ubåter.
Flagget ble offisielt tatt i bruk 11. desember 1981. Vexillologen Whitney Smith deltok i utformingen av flagget.
Sørlandsasal
Sørlandsasal (Hedlundia subsimilis) er et løvfellende tre i asalslekta innenfor rosefamilien.
Det blir 4–10 m høyt. Bladene er relativt brede; de har ikke frie småblad og er grunt lappet, mindre enn enn ¼ inn til hovednerven. På undersiden er bladene lyst filthåret, og de har 9–11 par nerver. Blomstene har rødlige pollenknapper. Fruktene er 10–11 mm lange og 8–9 mm brede, blanke, mørkerøde og med tydelige korkporer.
Sørlandsasal er endemisk for Norge og finnes viltvoksende ved sørvestkysten fra Lindesnes til Egersund. Den er forvillet andre steder. Arten er tetraploid og formerer seg ukjønnet (apomiksis). Den er antakelig oppstått ved at rognasal har krysset seg med norsk asal.
Pidgin Island
Pidgin Island er en amerikansk stumfilm fra 1916, regissert av Fred J. Balshofer.
Hagerosevikler
Hagerosevikler (Notocelia cynosbatella) er en sommerfugl i gruppen av viklere (Tortricidae).
Utseende
En middelsstor til ganske stor (vingespenn 16-22 millimeter) vikler. Forvingen er grå ved roten, den ytre halvdelen for det meste hvit, men litt gråbrun i spissen. Et godt kjennetegn for å skille denne arten fra nærtstående arter er at labialpalpene er kledt med lange, gule hår.
Levevis
Larven utvikler seg på nye skudd og blomsterknopper av roser (Rosa spp.), sjeldnere andre busker og trær i rosefamilien. Arten kan gjøre noe skade ved rosedyrking ved å ødelegge blomsterknoppene. De voksne viklerne flyr fra mai til juli, mest om natten.
Utbredelse
Arten er utbredt i så godt som hele Europa (bortsett fra Island) og i det nordlige Asia østover til Mongolia. I Norge er den funnet nord til den sørlige delen av Nordland.
Gülnafïs Ajtmukhambetova
Gülnafïs Ajtmukhambetova (kasakhisk: Гүлнафис Ғарифоллақызы Айтмұхамбетова, født 2. februar 1988) er en Kasakhstansk taekwondoutøver som konkurrerer i klasse -67 kilo. Hun vil representere Kasakhstan under Sommer-OL 2012, etter å ha kvalifisert seg til lekene ved å ha blitt nummer 3 i asiakvalifiseringen.
Kongeriket Makedonia
Kongeriket Makedonia (på gresk Μακεδονία, Makedonía) var et kongedømme i antikken, på slutten av 300-tallet f.Kr., sentrert i den nordøstlige delen av den greske halvøya i Hellas. Det lå i det området som også i dag kalles Makedonia. Det grenset til Epirus i vest, Paeonia i nord, regionen Thrakia i øst, og Thessalia i sør.
Framveksten av Makedonia fra et lite kongedømme i utkanten av den greske verden og til et rike som kom til å dominere hele den hellenistiske verden, skjedde under styret til Filip II. For en kort tid, etter erobringene til Filips sønn Aleksander den store, var Makedonia den mektigste staten i verden og kontrollerte et område som innbefattet det tidligere persiske rike, strakte seg så langt som til elven Indus. Riket besto av Hellas, Lilleasia, Egypt, Midtøsten og deler av områder som i dag er Afghanistan og Pakistan. Dette riket markerte begynnelsen på den hellenistiske perioden for antikkens greske sivilisasjon.
Navnet Makedonia
Navnet Makedonía, Μακεδονία, er beslektet til det antikke greske ordet μακεδνός, Makednos. Det er forklart som å ha den opprinnelige meningen «den høye» eller «høylender», muligens en beskrivelse av folket (som levde i fjellene).
Referanser
Machedonia Makedonien Macedon Macedonia histórica Antikiniai makedonai Macedónia (história) Makedonia (valtakunta) Vương quốc Macedon 马其顿帝国
Simca
Simca var en fransk bilprodusent som var i drift mellom 1934 og 1979. Navnet Simca var en akronym for Société Industrielle de Mécanique et Carrosserie Automobile.
1934-1951
Allerede før andre verdenskrig samarbeidet Simca med Amédée Gordini, som trimmet de Fiat-baserte bilene. Etter krigen resulterte samarbeidet i en formel 1-stall med navnet Equipe Gordini.
1951-1970
Simca presenterte sin første egne konstruksjon, Aronde i 1951. Bilen ble en stor suksess og selskapet vokste snart ut av porduksjonslokalene. Problemet ble løst når Simca i 1954 kjøpte Ford sin virksomhet i Poissy, en annen forstad av Paris. Samtidig tok man over produksjonen av Vedette. Simca ekspanderte sterkt på 1950-tallet og i 1952 kjøpte de lastbilprodusenten Unic og i 1958 bilprodusenten Talbot-Lago. På slutten av 1950-tallet var Simca blitt Frankrikes nest største bilprodusent.
På slutten av 1950-tallet kjøpte Chrysler Corporation seg opp i selskapet med sin strategi om å bygge en verdensomspennende virksomhet. I fra 1964 overtok Chrysler aksjemajoriteten i selskapet. Noen år senere begynte Simca også å bruke Chryslers femkantede logo på sine biler.
Lewis County (Missouri)
Antall innbyggere: 10.494 (2000)
Antonina do Norte
Antonina do Norte er en kommune i delstaten Ceará i nordøstregionen av Brasil.
Pak Nam-chol (1988)
Pak Nam-chol (født 3. oktober 1988) er en nordkoreansk fotballspiller som spiller for Amrokgang Sports Group i DPR Korea League, den øverste fotballdivisjonen i Nord-Korea. Han spiller på midtbanen.
Bytjener
Bytjener er en eldre betegnelse på en kommunal betjent. Posisjonen var ofte underlagt byfogden og betegnet gjerne en lensmann. Betegnelsen var i bruk helt fra 1400-tallet til først på 1900-tallet.
24: Live Another Day
24: Live Another Day er en 24-serie som bygger på den originale 24-serien med åtte sesonger.
Hendelsene i serien foregår fire år etter hendelsene i «Day Eight», som er navnet på sesong 8. 24: Live Another Day er ikke en ny sesong i 24-serien, men en separat mini-serie med kun 12 episoder istede for 24 episoder slik som i sesongene i den originale serien. Fortsatt beholdes «real-time» (sanntid) konseptet, som går ut på at hele serien går over 24 timer. Ettersom serien har 12 i stedet for 24 episoder vil det bli gjort flere hopp frem i tid mellom episodene. Hver episode vil altså, slik som i den originale serien, tilsvare en klokketime. Serien hadde premiere i USA den 5. mai 2014. Dagen etter, 6. mai 2014, hadde serien premiere i mange europeiske land, inkludert Norge. Det er gjennom streaming-tjenesten Viaplay man får muligheten til å se episodene først (24 timer etter premieren i USA). Men fra søndag, 25. mai 2014, kl. 21:00, vil serien også bli vist på TV3.
Handlingsreferat
Demonstranter samler seg utenfor en amerikansk ambassade hvor James Heller oppholder seg. Samtidig, ved en CIA-utpost i London, blir den CPU-tidligere agenten Jack Bauer oppdaget og arrestert. Men CIA-agent Kate Morgan blir tvunget til å si opp jobben sin. Imidlertid blir hun snart gjeninnsatt, etter at hun innser at Jack Bauer forsøker å infiltrere CIA for å få tilgang til Chloe O'Brian. Kate er for sent ute til å gripe inn, og Jack klarer å få Chloe ut av avhøret med hjelp av vennen Belcheck.
Hos USAs president uttrykker hand Stabssjef i Det hvite hus, Mark Boudreau, bekymring for at Bauer myligens kan være en terrorist. Boudreau utarbeider en avtale om å utlevere Jack Bauer til Russland. Han mistenker at begynnende demens har ødelagt Hellers dømmekraft, og Boudreau forfalsker presidentens signatur. Senere blir flere CIA-operatører drept av et missil, og James Heller autoriserer Bauer til å gå undercover sammen med en våpen-selger kjent for å samarbeide med Al-Harazi. I mellomtiden avdekker CIA-analytiker Jordan Reed bevis på at Kate Morgans ektemann Adam kan ha vært uskyldig hele tiden. Men stasjonssjef Steve Navarro planlegger å få Adam drept for å dekke over at Steve selger hemmeligstemplet informasjon til Kina.
Fosen Renovasjon
Fosen Renovasjon er et interkommunalt renovasjonsselskap for kommunene Indre Fosen, Ørland, Bjugn og Åfjord. Selskapet har ansvaret for all innsamling, omlasting og transport av husholdningsavfall i de fire kommunene som til sammen har over 20.000 innbyggere. Selskapet har også ansvaret for all tømming av slamavskillere i de samme kommunene, samt Roan og Verran kommune.
Kommunene Ørland, Bjugn, Rissa og Åfjord vedtok den 7. januar 1997 å etablere et interkommunalt renovasjonsselskap. Selskapet fikk navnet Fosen Renovasjon og tok over all drift av renovasjonen i de fire kommunene fra 01.01.1998. Selskapets administrasjon er samlet i Rissa og alle andre tjenester kjøpes.
På samme tid skjedde det endringer i de nasjonale rammebetingelser som medførte at avfallsdeponiene på Fosen ble stengt og løsningene for levering av avfall ble helt endret. Det ble utarbeidet avfallsplaner for alle kommunene og de kommunale renovasjonsforskriftene ble endret med tanke på nye løsninger med avfallsortering og behandling av avfallet. Arbeidet med å etablere gode gjenbruksstasjoner i alle fire kommunene samt oppgraderinger av returpunkter ble prioritert høyt helt fra selskapets etablering.
The Place Beyond the Winds
The Place Beyond the Winds er en amerikansk stumfilm fra 1916, regissert av Joe De Grasse.
Seham Sawalhy
Seham Sawalhy (født 14. april 1991) er en egyptisk taekwondoutøver som konkurrerer i klasse -67 kilo. Hun vil representere Egypt under Sommer-OL 2012, etter å ha kvalifisert seg til lekene ved å ha blitt nummer 1 i afrikakvalifiseringen.
Fylkesvei 6242
Fylkesveg 6242 går mellom Kongens plass og Bakarneset på Innlandet i Kristiansund.
2013 hadde fylkesveien en lengde på 1,8 km og gikk videre fra Bakarneset til sundbåtkaia, denne strekningen har blitt omklassifisert til kommunal vei.
Frem til 2019 hadde veien betegnelsen Fv420.
Kommuner og knutepunkter
Opprinnelig trasé som kommunal vei:
Seiling under Middelhavslekene 1991
Seiling under Middelhavslekene 1991. Seiling var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var åttende gangen som seiling var med på programmet for Middelhavslekene. Det ble konkurrert i fire klasser og Frankrike ble beste nasjon med tre gullmedaljer foran Italia med én.
7,65 × 17 mm Browning
7,65 mm × 17 Browning (.32 ACP) er en patron for pistol designet av John Moses Browning.
Indlands fogderi
Indlands fogderi var et fogderi i det norske landskapet Båhuslen, beliggende syd for Søndervikens fogderi og nord for Orust og Tjørns fogderi.
Det ble etter avståelsen av Båhuslen til Sverige ved freden i Roskilde i 1658 gitt navn Inlands fögderi.
Prestegjeld og sogn
Indlands fogderi omfattet omkring år 1600 følgende prestegjeld og sogn:
Tanel Toom
Tanel Toom (født 1. november 1982) er en estisk filmregissør.
Toom gikk ut av Universitetet i Tallinn i 2005, etter å ha tatt en bachelor i Film og Video. Etter utdannelsen jobbet han med reklamefilmer og som regiassistent.
Toom ble nominert til en Oscar for beste kortfilm for filmen The Confession (2010).
Pitch Perfect 3
Pitch Perfect 3 er en amerikansk musikalsk komediefilm fra 2017. Regissør var Trish Sie, og manus ble skrevet av Kay Cannon og Mike White.
Denne filmen var en oppfølger til Pitch Perfect 2 (fra 2015) og var den tredje og siste filmen i Pitch Perfect-trilogien.
Hovedrollene spilles av blant andre Anna Kendrick, Anna Camp, Rebel Wilson og Brittany Snow. Filmen ble publisert i USA den 22. desember 2017.
Sammendrag
To år etter den siste konkurransen (fra Pitch Perfect 2) har alle venene endelig blitt uteksaminert fra Barden University, men de misliker alle jobbene de nå arbeider i. Og for å gjøre situasjonen verre, endte forholdet mellom Beca og Jesse mellom den andre og tredje filmen. Gjengen blir veldig begeistret når Emily, nåværende leder for Barden Bellas, ber dem opptre ved et arrangement. Men når de kommer dit, oppdager de at Emily bare inviterte dem for å se hvor bra de nye Bellas klarer seg.
Gjengen samles senere ved en bar i stor skuffelse, og uttrykker hvor mye de savner hverandre og deres tidligere liv. Aubrey overbeviser dem om å bli med på en turne. Emily tar over for Stacie, som er åtte måneder gravid. Gjengen reiser deretter til Spania, for å opptre. De møter også tre andre band, inkludert en ondskapsfull kvinnelige kvartett Evermoist. Bellas blir invitert til fest i DJ Khaled sin suite. Men "Fat Amy" blir invitert til en poker-turnering.
Beca utvikler snart et vennskap med DJ Khaleds musikk-produsent Theo. Men få øyeblikk senere blir det kaos på festen, når Aubrey ved et uhell antenner en brann. Fat Amy får også problemer med faren sin Fergus (en nådeløs internasjonal kriminell) som Amy ikke har snakket med på veldig lenge. Flere medlemmer av Bellas (foruten Beca og Amy) blir kidnappet, og tatt om bord på Fergus sin yacht - som et forsøk på å manipulere Amy.
Rhipiceridae
Rhipiceridae er en liten familie av biller som særlig utmerker seg ved hannenes spektakulære, fjærformede antenner. De finnes ikke i Nord-Europa, men et par arter er funnet i den aller sørligste delen av kontinentet. Svært lite er kjent om biologien men man vet at larvene til én art er parasitter på sangsikader. Det synes sannsynlig at dette også kan gjelde de andre artene.
Utseende
Middelsstore (10 – 25 mm), avlange, kraftig bygde biller som lettest kjennes på hannenes antenner. Hodet er forholdsvis lite med moderat store fasettøyne. Antennene sitter festet på opphøyde knøler. Hos hunnene er de svakt sagtakkede, 11-leddete. Hannenes antenner består av 20-40 ledd. Hvert ledd utenom de innerste og ytterste har en eller to lange, bladaktige utvekster slik at hele antennen ser ut som en fjær eller vifte. Brystskjoldet (pronotum) er forholdsvis lite, bredere enn hodet, men smalere enn dekkvingene, uten tydelige opphøyde lister, knøler eller groper. Dekkvingene er mer eller mindre jevnbrede i den fremre delen, matte med tydelig hår- eller skjellkledning. De kan ha opphøyde lengdelister. Beina er middels lange, slanke med fem fotledd. Et anatomisk særtrekk er at tråputene (empodia) mellom føttenes klør bærer flere børster.
Levevis
Rhipiceridene lever særlig i varm-tempererte områder, men noen finnes også i tropene. Veldig lite er kjent om biologien. Den nordamerikanske arten Sandalus niger legger egg i barksprekker, der også sangsikader (Cicadidae) legger sine egg. Eggene klekkes til små, aktive triungulin-larver. Disse haker seg fast i nyklekte sikadenymfer som er på vei ned i jorden, der de utvikler seg på planterøtter. Triungulin-larven forvandler seg til en markarktig larve som lever som en ytre parasitt (ektoparasitt) på sikadenymfen. Man antar at de andre rhipiceridene også kan være parasitter på sikader. De voksne insektene kan av og til finnes tallrikt svermende om dagen.
Samuel Huntington
Samuel Huntington (født 16. juli 1731 (J.k: 5. juli 1731) i Windham i Connecticut-kolonien, død 5. januar 1796 i Norwich i Connecticut) var en jurist, statesmann og Patriot under den amerikanske revolusjon fra Connecticut. Som delegat til Den kontinentale kongress, signerte han uavhengighetserklæring og Konføderasjonsartiklene. Han også tjenestegjorde som President av Den kontinentale kongress fra 1779 til 1781, høyesterettsjustitiarius av Connecticuts høyesterett fra 1784 til 1785 og 18. Guvernør av Connecticut fra 1786 inntil sin død.
Claire Danes
Claire Catherine Danes (født 12. april 1979) er en amerikansk prisbelønnet skuespiller. Hun er kjent både fra TV-serier, filmer og fra sceneopptredener. Kjente rolleopptredener er blant annet Juliet Capulet i Romeo + Juliet og Carrie Mathison i Homeland. Danes har vunnet flere priser, inkludert to Emmy og fire Golden Globe.
Tidlig liv
Claire Danes ble født på Manhattan i New York. Danes mor, Carla (født 12. oktober 1945), fungerte i starten av Danes skuespillerkarriere som hennes manager. Faren hennes, Christopher Danes (født 6. mai 1944), er en fotograf. Danes har selv beskrevet hennes bakgrunn som en typisk kristen middelklasse-oppvekst. Danes har en eldre bror, Asa (født 1973), som jobber som advokat.
I 1998 begynte Danes på Yale University, hvor hun studerte psykologi i to år. Hun sluttet på universitetet for å fokusere mer på skuespillerkarrieren.
TV
I 2010 hadde Danes hovedrollen i TV-filmen Temple Grandin. For rollen vant hun en Emmy for beste kvinnelige hovedrolle i en TV-serie, og under Golden Globe 2011 vant hun prisen for beste kvinnelige skuespiller i miniserie eller TV-film. Filmen portretterte en autistisk kvinne som selv hyllet Danes for innsatsen i filmen.
I 2011 fikk Danes hovedrollen som Carrie Mathison i TV-serien Homeland. For rollen vant hun Golden Globe for beste kvinnelige skuespiller i en TV-dramaserie både i 2012 og 2013.
Film
Danes første virkelige hovedrolle på filmlerretet kom i 1996 da hun var 17 år gammel. Hun spilte da Juliet Capulet i Baz Luhrmanns film om William Shakespeares Romeo + Juliet. Den andre hovedrollen, Romeo Montague ble spilt av Leonardo DiCaprio.
I 1997 jobbet Claire Danes også med prisbelønnede regissører. Hun spilte den misbrukte konen Kelly Riker i John Grishams Regnmakeren regissert av Francis Ford Coppola. I tillegg spilte hun Jenny i Oliver Stones svarte film U Turn. I 1998 hadde hun noen svært varierte roller: Cosette i Bille Augusts filmatisering av Victor Hugos novelle Les Misérables, den gravide tenåringsdatteren av polske emigranter i Polish Wedding. Etter noen mindre roller i 1999 tok hun en pause fra skuespilleryrket for å gå på Yale University.
Danes returnerte til det store filmlerretet i 2002, da hun sammen med Susan Sarandon, Kieran Culkin, og Bill Pullman spilte i silmen Igby Goes Down. Senere samme år spilte hun Meryl Streeps datter i den Oscarnominerte filmen The Hours, med Nicole Kidman, Julianne Moore og Ed Harris. I 2003 spilte hun i Terminator 3: Rise of the Machines, før hun i 2004 spilte i Stage Beauty. Da hun i 2005 spilte mot Steve Martin i filmen Shopgirl og i filmen The Family Stone med Sarah Jessica Parker og Diane Keaton høstet hun anerkjennelse av filmkritikerne. Hun har også spilt i fantasifilmen Stardust, Evening og The Flock.
Teater/Scene
Danes startet teaterkarrieren i New York Citys theater hvor hun spilte i oppsetninger som Happiness, Punk Ballet og Kids Onstage. For sistnevnte koreograferte hun også sin egen dans.
I april 2000 fikk hun en rolle på Broadway med oppsetningen Vaginamonologene. Hun har også hatt andre roller i teateroppsetninger i USA som er mindre kjent i Norge.
Privatliv
Danes fikk sitt første kyss på lerretet før hun fikk et i det virkelige liv. Dette skjedde i en episode av Angela. Etter et kort forhold til Andrew Dorff, møtte hun den australske sangeren Ben Lee i sin egen bursdagsfest. De holdt sammen i nesten seks år, og avsluttet forholdet i 2003. Etter dette datet hun en kort stund Billy Crudup som hun hadde møtt på teaterscenen. Forholdet endte i 2006.
Våren 2007 ble Danes sammen Hugh Dancy som hun spilte mot i filmen Evening, noe hun innrømte juni 2007 i et intervju på David Letterman Show. Paret giftet seg i en privat seremoni i Frankrike i 2009. Paret er fortsatt gift og har sønnen Cyrus Michael Christopher Dancy, født 14. desember 2012.
Alicia Coutts
Alicia Coutts (født 14. september 1987) er en australsk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok gull på 100 meter fri stafett.
Italo Calvino
Italo Calvino (født 15. oktober 1923 i Santiago de Las Vegas på Cuba, død 19. september 1985 i Siena i Italia) var en italiensk journalist og forfatter. Han er kjent for sin romaner Usynlige byer (Le città invisibili, 1972), Klatrebaronen (ll barone rampante, 1957), og kanskje spesielt Hvis en reisende en vinternatt (Se una notte d'inverno un viaggiatore, 1979).
Biografi
Han vokste opp i Sanremo på den italienske riviera og ble i ungdommen medlem av den fascistisk ungdomsorganisasjonen Avanguardisti da medlemskap var praktisk talt obligatorisk, og med denne var han med på okkupasjonen av den franske riviera i 1940. Som ung fikk han også religiøse problemer da hans slektninger var åpent ateister i et overveldende katolsk land, men han fikk gå på en privat, kristen skole. Her møtte han Eugenio Scalfari, senere politiker og grunnlegger av den betydelige italienske nyhetsavisen La Repubblica, og som ble en livslang venn.
I 1941 flyttet han til Torino etter i lengre tid å ha vaklet mellom å leve der eller i Milano. Han har ofte humoristisk beskrevet sitt valg og Torino som «en by som er alvorlig, men sørgelig».
I 1943 ble han medlem av partisanene i den italienske motstandsbevegelsen i Garibaldi-brigaden. Sammen med Scalfari dannet han senere MUL (som sto for tilsvarende liberal universal bevegelse), og deretter ble han medlem av det da hemmelige og ulovlige italienske kommunistpartiet.
Etterkrigstiden
I 1952 skrev Calvino sammen med Giorgio Bassani for Botteghe Oscure, et magasin navngitt etter et populært navn for kommunistpartiets hovedkvarter, og arbeidet samtidig for et marxistisk ukemagasin ved navn Il Contemporaneo.
Fra 1955 til 1958 hadde han er kort kjærlighetsforhold med skuespilleren Elsa de' Giorgi, en gift eldre kvinne som Calvino skrev hundrevis av kjærlighetsbrev til. Utdrag fra disse brevene ble utgitt av Corriere della Sera i 2004, noe som skapte en del oppstyr.
Utmeldelse fra kommunistpartiet
I 1957 var han svært deprimert over Sovjets invasjon av Ungarn året før og som en konsekvens forlot han kommunistpartiet. Hans avskjedsbrev det han meldte seg ut av partiet ble trykket i L'Unità og ble berømt. Han fant nye utløp for sine periodiske skriverier i magasinene Passato e Presente og Italia Domani. Sammen med Vittorini ble han medredaktør for Il Menabò di letteratura, en posisjon han hadde i mange år.
Besøk i USA og på Cuba
Calvino møtte den argentinske oversetteren Esther Judith Singer (Chichita) i 1962 og giftet seg med henne i 1964 i Havanna i løpet av en reise hvor han besøkte sitt fødested og møtte Che Guevara. Dette møtet skulle senere få ham til å skrive en artikkel den 15. oktober 1967, kun noen få dager etter Guevaras død hvor han beskrev de siste inntrykkene som Guevara gjorde på ham.
Tilbake i Italia
Tilbake i Italia og igjen arbeidende for Einaudi begynte han å utgi noen av sine såkalte Cosmicomics i et litterært magasin ved navn Il Caffè, og noe senere i hans t zero-fortellinger. Her fremstår han nærmest som en Jorge Luis Borges uten tårer, eller som en lettere og mer morsom utgave av Borges, som bortimot aldri var humoristisk, men med sammenlignbar virtuositet i form og språk, intelligens og forestilling.
Vittorinis død i 1966 hadde stor effekt på Calvino og ga ham en erfaring som han senere har definert som en «intellektuell depresjon» og som han har beskrevet som en viktig hendelse: «...jeg opphørte å være ung. Kanskje er det en metabolsk prosess, noe som kommer med alderen. Jeg har vært ung en lang tid, kanskje for lenge, brått kjente jeg at jeg begynt i mine eldre år, kanskje med det håp om å forlenge det med å starte tidlig».
Fransk innflytelse
Han begynte å reise hyppig til Paris, hvor han fikk tilnavnet «L'ironique amuse», og her ble han med i betydningsfulle litterære sirkler som Oulipo (Arbeide med potensiell litteratur) og møtte forfatterne og semiotikerne Roland Barthes og Claude Lévi-Strauss i den gjærende atmosfæren som skulle komme til å utvikle seg til kulturrevolusjonen i 1968. I løpet av sin tid i Frankrike ble han også begeistret for Raymond Queneaus verker som fikk stor påvirkning på hans senere produksjon.
Kontakten med akademia. Æresbevisninger
Calvino hadde også mer utstrakt kontakt med den akademiske verden, spesielt Sorbonne (med Barthes) og med Universitetet i Urbino. Hans interesser var studier av Honoré de Balzac, Ludovico Ariosto, Dante, Ignacio de Loyola, Cervantes, Shakespeare, Cyrano de Bergerac, og Giacomo Leopardi, mens han på samme tid, ikke uten en viss overraskelse for den øvrige italienske intelligentsiaen, skrev noveller for magasinet Playboys italienske utgave (1973). Han ble også en jevnlig bidragsyter til den store italienske nyhetsavisen Corriere della Sera.
I 1975 ble han gjort til æresmedlem av Det amerikanske akademi i Roma, og det påfølgende året ble han æret med Østerrikes statspris for europeisk litteratur. Han besøkte Japan og Mexico og ga flere forelesninger i en del amerikanske byer. I 1981 ble han æret med den prestisjetunge franske ordenen Æreslegionen.
I løpet av sommeren 1985 forberedte Calvino notater for en serie av forelesninger som han skulle holde for Harvard University om høsten, men den 6. september ble han lagt inn på det gamle sykehuset Santa Maria della Scala i Siena hvor han døde i løpet av natten mellom den 18. og 19. september av en blodstyrtning i hjernen. Hans forelesningsnotater ble utgitt posthum som Lezioni americane: Sei proposte per il prossimo millennio (Amerikanske forelesninger: seks påminnelser for neste årtusen) i 1988.
Skrivestil og tanke om skriving
Calvinos stil er ikke enkel å klassifisere: mange av hans skrifter har en atmosfære av lett fantasi som minner om eventyr, som Våre forfedre, Cosmicomics, skjønt andre ganger skrev han i en mer realistisk retning og i en scenisk observasjonsmetode (eksempelvis Vanskelige elskere, Hvis en reisende en vinternatt). Noen av hans skrifter har blitt kalt for «postmoderne» ved at de reflekterer over litteraturen i seg selv og handlingen i å lese, også kalt for metalitteratur, mens andre har blitt betegnet som «magisk realisme» og pekt på hans slektskap med en del latinamerikanske forfattere som Borges.
Paralleller (paralleli) er et karakteristisk trekk ved både Borges og Calvino, noe han selv påpekte. I september 1985, en uke etter Calvinos død, fortalte Umberto Eco til forfatteren at Calvino til tross for flere slag som hadde rammet ham hadde klart uttale, kanskje hans siste ord: «I paralleli! I paralleli!» («Paralleller! Paralleller!») Begge forfattere, til tross for sine sofistikerte og intellektuelle sinnelag, skrev i en klar, direkte og samvittighetsfull stil. Calvino beskrev Borges’ stil som «krystallklar, edruelig og luftig... uten det minste til overmål», noe som også peker på hans eget ideal.
Tordenskjold & Kold
Handling
Tordenskjold blir utnevnt til viseadmiral, etter krigen mot Sverige. Men han blir ekstremt rastløs etter en periode med vellykkede sjøslag. Han er en fremtredende helt i Danmark, og et trekkplaster for næringslivet. Medarbeideren hans Kold arrangerer hans besøk til egnede selskaper. Kold forsøker også å arrangere et ekteskap med en rik engelsk adelskvinne på vegne av Tordenskjold.
For å møte denne kvinnen reiser Tordenskjold gjennom det sørlige Jylland, til noen av de store byene i Nord-Tyskland. Men når han kommer frem til Hannover, blir Tordenskjold lurt inn i en duell - tilsynelatende arrangert av hevngjerrige svensker.
Italo Calvino
Skrivestil og tanke om skriving
Noe som var Calvinos anliggende var hans omtanke for det italienske språkets muligheter til oversettelse, noe han formulerte i essayet L’italiano una lingua come le altre på slutten av 1980-tallet. Italiensk var et vanskelig språk, men Calvino søkte å utvide de lingvistiske grensene ved å bruke det internasjonale samfunnet som et referansepunkt. Han uttrykte at italiensk hadde gode kvaliteter av formbarhet (duktilitet), men denne fordelen brakte også ulemper med seg. Når italiensk litteratur ble oversatt mistet den delvis hva han kalte dens «poetiske essens». Litteratur og fornuft burde ikke, hevdet Calvino, forbli innenfor grensene til en enkelt nasjon, men isteden deles med verdenssamfunnets lesere. Om ikke det skjedde ville italiensk litteratur bli isolert, og italienske forfattere ikke være tilgjengelig for europeiske lesere. Et hvert kulturelt uttrykk burde bli testet i en internasjonal skala av «oversettbarhet», uten at man skulle skrive med tanke på et fremmed språk
I et intervju med Jan Kjærstad diskuterte forfatterne blant annet fiksjonens struktur med utgangspunkt i hans mest kjente roman oversatt til norsk, Hvis en reisende en vinternatt:
Bibliografi
(datoene viser til de nasjonale utgavene, norsk utgivelse markert i halvfet)
Posthume utgaver:
Theodor Wilhelm Danzel
Theodor Wilhelm Danzel (født 4. februar 1818 i Hamburg, død 9. mai 1850 i Leipzig) var en tysk litteraturhistoriker og filosof.
Han studerte ved universitet i Leipzig, Halle og Berlin, fikk to doktorgraden ved Friedrich-Schiller-Universität Jena med en avhandling om Platons filosofiske metoder (1841). Som student var han en ivrig tilhenger av Hegels filosofi. I 1845 habilitert han seg i Leipzig, hvor han etterhvert fikk arbeid som foreleser.
Linn County (Missouri)
Linn County er et fylke i den amerikanske delstaten Missouri.
Kunsthistorisk forening
Historie
I begynnelsen bestod gruppen av 15-20 personer som møttes på kafeer og kroer i hovedstaden. Flesteparten var professorens tidligere kunsthistoriestudenter, slik som Jens Thiis, Harry Fett, Hans Dedekam, Fredrik B. Wallem, Rolf Thommesen og Carl Wille Schnitler. Andre medlemmer fra start var blant andre Wilhelm Holter, Andreas Aubert, Henrik Grosch, Didrik Maria Aal. Målet for klubben var vel så mye faglig utveksling som uformelt sosialt samhold.
Etter Dietrichsons uformelle organisering, ble foreningens arbeid formalisert med et valgt styre. Hans Dedekam ble foreningens andre formann, og det nye styret sirkulerte «Udkast til love for kunsthistorisk forening». I de første bestemmelsene forpliktet alle medlemmene seg til å holde foredrag, helst med lysbilder og med påfølgende diskusjon. Disse foredragene ble gjerne trykket i tidsskriftet Kunst og kultur, etterpå.
Foreningens emblem er en griff med løv i nebbet, opprinnelig designet av Alf Hammervold, med referanse til en mosaikk i Bitonto-katedralen.
Medlemmer
Overvekten av medlemmer var opprinnelig menn, men bestemmelsene ekskluderte ikke kvinner. Noen få kvinner er registrert i foreningens tidlige protokoller. I mars 1911 holdt interiørarkitekt Marie Karsten, som første kvinnelig medlem, foredrag om moderne norsk tekstilkunst.
Kunsthistorisk forening var ikke forbeholdt kunsthistorikere. Mange kunstnere var også medlemmer av foreningen, slik som Kitty Kielland, Harriet Backer, Eilif Petersen, Per Deberitz, Einar Sandberg, Anders Svarstad og Wilhelm Wetlesen; samt arkitekter som Bredo Greve, Harald Aars, Johan Meyer, Carl Berner, F. Prytz, Lilla Hansen og Benedikta Haslund. Foreningen lå død en periode etter 1912, men ble gjenopprettet i 1931.
Kunsthistorisk Forening i dag
Foreningen arrangerer Lorentz Dietrichson Lecture der internasjonalt kjente kunsthistorikere inviteres til å holde foredrag.
I nyere tid har foreningen arrangert to store nasjonale konferanser i 2018 og 2021.
BeNe League
BeNe League (nederlandsk: Beneliga) er ishockey-ligaen på høyeste nivå i Belgia og Nederland. Ligaen ble grunnlagt i 2015, etter en fusjon mellom den belgiske hockeyligaen og det nederlandske Eredivisie (ishockey) og ble dermed toppsporten i sporten i begge nasjoner. Når det gjelder ligestruktur består BeNe League av 12 lag, 8 fra Nederland og ytterligere 4 fra Belgia, og de spiller alle i en gruppe. Ligaen har en blanding av belgiske, nederlandske, europeiske og utenlandske spillere.
Apuiarés
Apuiarés er en kommune i delstaten Ceará i nordøstregionen av Brasil.
Goniacerini
Goniacerini er en gruppe av små, rødlige eller brunlige biller, der mange av artene er knyttet til maur. De ble før gjerne regnet som en egen familie, men nyere fylogenetiske undersøkelser tyder på at de bør regnes som en undergruppe av kortvinger (Staphylinidae).
Utseende
Små (0,5 – 6 mm), rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Utbredelse
Gruppen inneholder noen forholdsvis artsrike slekter i Sør-Amerika og en rekke slekter i Afrika, der de fleste bare omfatter én art hver.
Livingston County (Missouri)
Livingston County er et fylke i den amerikanske delstaten Missouri.
Kongelig råd
Et kongelig råd (engelsk: Privy Council; tysk: Geheimer Rat) er en forsamling av monarkens nærmeste rådgivere i en rekke monarkier, blant annet:
An Yong-hak
An Yong-hak (født 25. oktober 1978 i Kurashiki i Okayama i Japan) er en japanskfødt nordkoreansk fotballspiller som spiller for Omiya Ardija i J-League, den øverste fotballdivisjonen i Japan. Han spiller på midtbanen.
Macon County (Missouri)
Macon County er et fylke i den amerikanske delstaten Missouri.
Anton Fredrik Klaveness
Anton Fredrik Klaveness er navnet til flere personer:
Falsifikasjonisme
Falsifikasjonisme er den vitenskapsteoretiske posisjon at vitenskap kjennetegnes eller defineres ved at dens utsagn er falsifiserbare («motbevisbare»). Oppfatninga går tilbake på Karl Popper, som foreslo at falsifiserbarhet er det kriteriet som avgrenser all vitenskap fra all ikke-vitenskap (eller metafysikk). Et utsagn må altså kunne vise seg å være feil, for at det skal regnes som vitenskapelig.
Popper viste at bare falsifiserbare utsagn inneholder informasjon om verdenen. Et utsagn som ikke kan vise seg å være feil, som altså er sant av logisk tvingende grunner, er forenlig med alle mulige verdener, og kan dermed ikke inneholde informasjon om den virkelige verden. Siden vitenskap handler om å beskrive og forklare det som skjer i verden, kan ikke vitenskapelige hypoteser bestå av logiske sannheter eller av utestbare utsagn.
Eksempel
Popper kritiserte psykoanalysen for å være uvitenskapelig, siden utøverne tok alle tenkelige observasjoner til inntekt for sin teori: For eksempel ble både et ønske om å redde liv og et ønske om å ta liv forsøkt forklart psykoanalytisk. Dette gjør det umulig å teste hvor godt teorien stemmer overens med virkeligheten. Popper brukte relativitetsteorien som moteksempel: Albert Einstein hadde påpekt flere kritiske tester, dvs. tenkelige observasjoner som ville ha falsifisert hans teori. Senere eksperiment har styrket Einsteins teori, men Einstein gjorde det enhver forsker (ifølge Popper) burde gjøre: å påpeke teoriens svakheter og beskrive kritiske tester.
Popper viste at universelle utsagn (f.eks. naturlover) og singulære utsagn (historiske hypoteser) er falsifiserbare. Universelle utsagn forekommer ifølge Popper bare i naturvitenskapene, og selv her bare i deres nomotetiske fagfelt, dvs. kjemi, store deler av fysikken (med unntak av kosmologiske teorier om enkeltstående hendelser, som f.eks. big bang), og deler av geologien, geografien og biologien. Popper benekta at det fins universelle lover i samfunnsvitenskapene, men siden disse fagene kan fremme og teste singulære hypoteser, så Popper på dem som like vitenskapelige som naturvitenskapene. Det samme gjelder for idiografiske vitenskaper generelt, f.eks. historie, lingvistikk og fylogenetikk.
Madison County (Missouri)
Madison County er et fylke i den amerikanske delstaten Missouri.
Falsifikasjonisme
Alternativer
Poppers påvisning av at universelle utsagn bare kan falsifiseres, men ikke verifiseres, er i dag allment akseptert. Poppers ønske om å definere vitenskap via falsifiserbarhet, følger imidlertid ikke direkte fra denne innsikten, og har heller ikke fått stor utbredelse. Mange vitenskapsfolk og -filosofer brukes således et videre vitenskapsbegrep, som også omfatter formalvitenskaper som matematikk, logikk, og filosofi.
Det er viktig å påpeke at heller ikke Popper betvilte berettigelsen til disse fagene, selv om de altså falt utenfor hans definisjon av vitenskap. Tvert imot forsvarte han dem mot den positivistiske kritikken om at metafysiske utsagn er meningsløse. Popper viste at også metafysiske utsagn kan være kritiserbare. På denne bakgrunn argumenterte han at samtlige fagfelt bør gjøre sitt ytterste for å gjøre sine utsagn så testbare, kritiserbare og «forbederbare» som mulig.
Acura
Acura er et japansk bilmerke som brukes av bilfabrikanten Honda i USA, Canada og Hongkong. Merket ble introdusert i mars 1986, for å markedsføre luksusbiler. Merket ble introdusert i Mexico i 2004, og i Kina i 2006.
Acura NSX
I 1989 introduserte Acura NSX, en midtmotorisert, bakhjulsdreven sportsbil utstyrt med en V6-motor. NSX, som er et akronym for «New Sports eXperimental».
Historie
1986 1989 1990
1991 1993
1996
1997 1999 2000 2001
2013
2014
2016
2019
2021
Cheongsam
Cheongsam (kantonesisk ord: Chèuhngsàam, kinesisk: 長衫, Changshan) eller Qipao (旗袍, pinyin: Qípáo, Wade-Giles: Ch'i-p'ao) er en tradisjonell kinesisk kvinnedrakt med disse kjennetegnene:
Saskia Santer
Saskia Santer (født 5. desember 1977) er en italiensk tidligere langrennsløper og skiskytter.
Cheongsam
Cheongsam er ikke daglig antrekk, men beregnet for særlige anledninger.
Saskia Santer
Etter at hun la opp som aktiv utøver i 2006 tok hun utdannelse som fysioterapeut i Amsterdam. Hun var i flere år fysioterapeut for det svenske damelandslaget i skiskyting, samt tyske Miriam Neureuther.
Nedoverkraft
Nedoverkraft er en nedoverrettet kraft (omvendt løftekraft) som oppstår på grunn av de aerodynamiske egenskapene til et kjøretøy. Nedoverkraften er en kraft, og har SI-enhet newton (symbol N).
Cheongsam
Ordene Cheongsam og Qipao
I andre deler av Kina er navnet «Qipao» (旗袍) vanligere. Dette navnet kommer fra mandsjuisk og fra  Qing-dynastiet. Mandsjuene opererte med en folkeinndeling i åtte banner (旗 qi) og kalte seg selv bannermenn (bannerfolk 旗人 qiren). Den drakten som mandsjukvinnene i dette systemet bar, ble kalt bannerdrakt = qipao.
Nedoverkraft
Bruk
Formålet med nedoverkraften på racerbiler er å presse bilen mot bakken slik at det blir mer friksjon mellom dekkene og bakken. Slik får bilen bedre grep og kan kjøre raskere gjennom svinger.
Cheongsam
Historie etter 1911
Etter Qing-dynastiets fall i 1911 levde drakten videre og fikk økt popularitet. Særlig var klesmoten i Shanghai trendsettende, og her ble drakten meget populær i overklassen og i sosieteten. Den ble nå langt mer tettsittende enn den opprinnelig hadde vært, og ble derfor misbilliget av mange. Den nye utformingen kan minne om den vietnamesiske kvinnedrakten Áo dài.
Cheongsam/qipai ble tildels forbundet med de lettsindige 1930-årene i storbyen Shanghai.
Brittany Elmslie
Brittany Elmslie (født 19. juni 1994) er en australsk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok gull på 100 meter fri stafett.
Cheongsam
Historie etter 1911
Ved kommunistenes maktovertakelse i 1949 sørget man for at denne drakten og andre shanghainesiske særegenheter raskt gikk av moten. Kommunistene i Kina innførte i stedet for denne drakten varianter av maodressen som en slags reformdrakt for begge kjønn.